S lferḥ d ameqqran, telsa i icebḥen, tḥennek, teṭṭef abrid n tala. Ɛzuzu tettraǧu tuɣalin n Ɛaziz. Snat n telmeẓyin luḥqent-tt ɣer tala akken ad as-inint belli Ɛaziz yusa-d. seg lferḥ, teḍleq i tbuqalt n waman, teddem-d lemri seg yirebbi-s tettwali iman-is. Yiwet seg tullas-nni tessetḥa tuɣal deg yidis, tayeḍ tsuma-tt-id. Ɛzuzu tettwali-tt s ucmumeḥ, dɣa terra lwelha-s s amendil i as-yeɣlin.